b'\n_START_ARTICLE_\nJantar\n_START_PARAGRAPH_\nJantar (ruski iz latinskog), \xc4\x87ilibar (turski iz perzijskog) u zna\xc4\x8denju "koji privla\xc4\x8di slamu", ili sukcinit (latinski), je amorfna fosilna smola. Najve\xc4\x87a nalazi\xc5\xa1ta su na obalama Baltika, u Rusiji i Rumunjskoj. _NEWLINE_Trljanjem postaje elektri\xc4\x8dno negativan._NEWLINE_S obzirom na vjerovanja u njegove magi\xc4\x8dne mo\xc4\x87i, potreba za jantarom javlja se jo\xc5\xa1 u prapovijesno doba. Starogr\xc4\x8dki naziv za jantar je elektron, a u najstarijim gr\xc4\x8dkim mitovima navode se osobita svojstva jantara nastalog od suza koje su ronile Helijade nad mrtvim Faetonom. U antici je \xc4\x8desto povezivan s raznim vjerovanjima, pa se nosio kao amajlija i nakit. S obala Baltika dopremao se sve do Akvileje (jantarski put). _NEWLINE_I dan danas slu\xc5\xbei za ukra\xc5\xa1avanje, kao nakit, izolacijski materijal, te u industriji lakova.'